Decizia Etapei de Încadrare(proiect)

Nr. …….. din 15.03.2024

Ca urmare a solicitării de emitere a ***acordului de mediu*** adresate de **U.A.T. COMUNA CORBU** *reprezentata prin primar Lumînare Vasile,* cu adresa in comuna Corbu, sat Corbu, str. Principala, nr. 38, judetul Constanta, înregistrată la Agenţia pentru Protecţia Mediului Constanţa cu nr. 4629RP din 23.05.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 05.01.2024**, Agentia pentru Protectia Mediului Constanta decide, ca *proiectul*: **EXTINDERE RETEA DE ALIMENTARE CU APA SI CANALIZARE IN ZONA RIVERANA MARII NEGRE, COMUNA CORBU, JUDETUL CONSTANTA,** amplasat in **comuna Corbu,** **sat Corbu, De547, Dc574, De576, De578, De587, De608, De608A, De613, judetul Constanta**, **nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează în prevederile Legii 292/2009,** **Anexa nr.II, pct. 13, lit. a);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

**La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

**Prin proiect se propune extindere retelei de alimentare cu apa si canalizare in zona riverana a marii Negre,** amplasat in **comuna Corbu,** **sat Corbu, De547, Dc574, De576, De578, De587, De608, De608A, De613, judetul Constanta.**

*Conform C.U. nr. 69 din 28.04.2023, emis de Primaria comunei Corbu:*

- terenul pe care se implementeaza proiectul se afla in intravilanul si extravilanul domeniului public al UAT Corbu:

***-*** la N-E de amplasament se afla obiectivul militar UM 01853 Capu Midia;

- la S-E de amplasament se afla obiectivul militar UM 02052 Mamaia Sat( cazarma 1287);

- zona studiata se afla in proximitatea cazarmii 1852 Midia si cazarmii 2978 Midia;

- zona este strabatuta de conductele subterane de transport gaze naturale apartinand SNTGN „TRANSGAZ” SA MEDIAS si de transport titei apartinand societatii OMV PETROM S.A.;

- folosirea actuala a terenului*:**cai de comunicatie rutiera, avand categoria de folosinta “drum”;*

- destinația terenului stabilita prin documentatiile de urbanism aprobate: “*terenuri aflate in extravilan”;*

- au fost solicitate urmatoarele avize/acorduri:

* RAJA S.A. ( alimentare cu apa si canlizare);
* E-Distribuție Dobrogea S.A.( alimentare cu energie electrică);
* Telekom Romania S.A., Digi S.A.;
* Salubritate;
* Securitatea la incendiu;
* Sănătatea populației;
* OCPI;
* R.A.J.D.P. Constanța;
* OMV Petrom S.A.;
* SNTGN Transgaz Mediaș S.A. - Exploatare Teritorială Constanța;
* Direcția Județeană pentru Cultură Constanța;
* MAPN
* Directia pentru Agricultura a judetului Constanta;
* ANIF - Filiala Teritorială de Îmbunătățiri Funciare Constanța;
* Rompetrol Rafinare S.A.;
* Administrația Bazinală de Apă Dobrogea-Litoral;
* APM Constanta.

Amplasamentul investiției propuse se află pe domeniul public al Comunei Corbu, în zona riverană Mării Negre, în partea de est a comunei.

Amplasamentul proiectului, în conformitate cu adresa nr. 1431/14.06.2023, emis de APM Constanta, Domeniul Biodiversitate, se afla la o distanta de:

- aprox. 23 m fata de limita sitului ROSPA 0060 Lacurile Tasaul-Corbu;

- aprox. 38 m fata de limita sitului ROSPA 0031 Delta Dunării și Complexul Razim-Sinoe, ROSCI 0065 Delta Dunării;

- aprox. 203 m fata de limita sitului ROSPA 0076 Marea Neagră si ROSCI 0066 Delta Dunării – zona marina.

**Lucrări proiectate**

**A) EXTINDERE REȚELEI DE ALIMENTARE CU APĂ:**

Sistemul de alimentare cu apă este împărțit în două obiecte:

***Ob. 1 – Gospodăria de apă (intervenție)***

***Ob. 2 – Rețele de distribuție (extindere)***

***Obiect 1 – Gospodăria de apă***

Gospodăria de apă va fi formată din următoarele:

- rezervor (suplimentare) – V= 1000 mc;

- container nou (modul) pentru exploatare și tratare (apa va fi tratată prin intermediul unui apart de clorinare);

- container nou (modul) – stația de pompare;

- platforma balastată, după caz;

- imprejmuire;

- iluminat interior;

- alimentare cu energie electrică.

***Obiect 2 – Rețele de distribuție (extindere)***

Se va executa o rețea mixtă (ramificată și inelară) pe mai multe tronsoane și diametre diferite cu o lungime totală de **12 850 ml**. Conducta folosită va fi de tip PEHD de diferite diametre, PN 6 și 10. Se vor amplasa cămine de golire, cămine de vane, cămine de aerisire și hidranți de incendiu.

Pe reţea sunt prevăzute vane pentru izolarea de tronsoane de 500-1000 m, vanele fiind aşezate în cămine (cămine de vane). La intersecții, pentru amplasarea mai facilă a vanelor de izolare, acestea s-au montat în cămine de beton de 1.50 x 1.50 x H 1.70m.

Toate branșamentele vor fi dotate cu sisteme de contorizare (apometre).

Pe rețeaua de distribuție se vor monta hidranți de incendiu, distranța dintre doi hidranți adiacenți va fi de cel mult 100 m.

Traversările văilor principale se realizează prin suspendare pe suporți metalici a conductelor de PEHD. Conducta purtătoare se protejează cu o conducta de OL cu diametru imediat superior și se izolează termic cu minim 50 mm iar izolația se va proteja cu tablă zincată.

**B) EXTINDERE REȚELEI DE CANALIZARE (colectare ape uzate menajere):**

Sistemul de canalizare (colectare ape uzate menajere) este împărțit în două obiecte .

**Obiect. 1 – Rețele gravitaționale**

**Obiect. 2 – Rețele sub presiune**

- extinderea rețelei de canalizare pe o lungime de **12 850 ml** (rețea gravitațională);

- rețea sub presiune pe o lungime de **2 850 m**;

- cămine de vizitare (menajere) pe traseul retelei;

- stații de pompare a apei uzate menajere: **9 buc**.;

Rețeaua de canalizare gravitațională va fi realizată din conducte PVC SN4 cu Dn cuprins între 200 – 400 mm.

Reţeaua de canalizare apă menajeră cu curgere gravitaţională va fi din tuburi din PVC-KG cu De 200, 250, 315 mm, precizând ca profilul circular din tuburi PVC-KG.

Reţeaua de canalizare menajeră sub presiune (conductele de refulare ale staţiilor de pompare) va fi realizată din conducte din PEID De 90 mm. Conductele din PEID se vor poza pe un pat din material necoeziv (nisip).

Se vor executa subtraversari.

**Sistemul de canalizare proiectat va fi pus în funcțiune după finalizarea stației de epurare aparținând societatii ROMPETROL RAFINARE SA.**

***Organizarea de santier***

Organizarea de santier se va realiza pe un teren pus la dispozitie de administartia locala intr-o zona care sa respecte distanta impusa de normative fata de conductele de transport titei si gaze naturale. Se va realiza împrejmuirea provizorie a organizarii de șantier si va fi dotată cu toalete ecologice, platforme pentru depozitarea temporară a materialelor de construcții utilizate și a deșeurilor generate. Se va tine cont de toate conditiile impuse in avizele eliberate cu conditii de catre OMV Petrom S.A. privind protejarea conductelor de titei si gaze naturale in punctel de intersectie cu acestea si pastrarea distantelor necesare fata de acestea la executia lucrarilor, a RAJA S.A., a SNTGN Transgaz S.A., etc.

b) cumularea cu alte proiecte existente si/sau aprobate – ***alte proiecte din zona ( ex.*** “PROIECTUL REGIONAL DE DEZVOLTARE A INFRASTRUCTURII DE APA SI APA UZATA IN ARIA DE OPERARE A SC RAJA SA CONSTANTA, IN PERIOADA 2014-2020” – titular proiect : RAJA S.A)*.*

c) utilizarea resurselor naturale, in special a solului, a terenurilor, a apei și a biodiversității – **apa din subteran***.*

d) producţia de deşeuri – *în perioada lucrărilor de executie rezultă deşeuri specifice activităţii de construire:*

***17 01*** *Beton, cărămizi, țigle și materiale ceramice*

17 01 01 Beton

17 01 02 Cărămizi

17 01 03 Tigle și produse ceramice

17 01 07 Amestecuri de beton, cărămizi, țigle și produse ceramice, altele decât cele specificate la 17 01 06

***17 02*** *Lemn, sticlă și materiale plastice*

17 02 01 Lemn

17 02 02 Sticlă

17 02 03 Materiale plastice

***17 04*** *Metale (inclusiv aliajele lor)*

17 04 01 Cupru, bronz, alamă

17 04 02 Aluminiu

17 04 05 Fier și oțel

17 04 07 Amestecuri metalice

***17 06*** *Materiale izolante si materiale de constructie cu continut de azbest*

17 06 04 Materiale izolante, altele decat cele specificate la 17 06 01 si la 17 06 03.

***17 08*** *Materiale de construcții pe bază de ghips*

17 08 02 Materiale de construcții pe bază de gips

***15 01*** *Ambalaje (inclusive deseurile de ambalaje municipal colectate separat)*

15 01 01 Ambalaje din hârtie și carton (saci de ciment, adezivi, altele generate de personalul muncitor)

15 01 02 Ambalaje din materiale plastice (folii, saci, recipienți vopsele )

15 01 03 Ambalaje din lemn (paleți de la transportul materialelor de construcții)

***20 03*** *Alte deseuri municipale*

20 03 01 Deșeuri municipal amestecate (menajere)

e) poluarea și alte efecte nocive: *se vor analiza in studiul de impact.*

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: *se vor analiza in studiul de impact.*

g) riscurile pentru sănătatea umană (de exemplu, din cauza contaminării apei sau a poluării atmosferice): *se vor analiza in studiul de impact asupra sanatatii populatiei.*

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor: ***conform C.U. nr. 69 din 28.04.2023, emis de Primaria comunei Corbu: teren intravilan si extravilan; domeniul public.***

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: *nu este cazul.*

c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: *nu este cazul*.

ii) zone costiere și mediul marin: **marea Neagra.**

iii) zonele montane şi forestiere: *nu este cazul****.***

iv) rezervaţii și parcuri naturale: *nu este cazul****.***

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: *nu este cazul*.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul***.**

vii) zonele cu o densitate mare a populației: ***comuna Corbu***.

viii) peisaje si situri importante din punct de vedere istoric, cultural sau arheologic: *nu este cazul***.**

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

b) natura impactului: *redus*.

c) natura transfrontaliera a impactului: *proiect fără impact transfrontalier*.

d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

e) probabilitatea impactului: *redusă, urmare a argumentelor menţionate la punctele a si b*.

f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

g) cumularea impactului cu impactul altor proiecte existente si/sau aprobate: *nu este cazul***.**

**II. In conformitate cu decizia nr. 18066 din 20.09.2023, emisă de ADMINISTRATIA BAZINALA DE APA DOBRGEA LITORAL, proiectul nu necesita elaborarea studiului de evaluare a impactului asupra corpurilor de apă.**

**Măsurile şi condiţiile de realizare a proiectului în conformitate cu** **Avizul de gospodărire a apelor nr. 19 din 25.09.2023, emis de ADMINISTRATIA BAZINALA DE APA DOBROGEA LITORAL,** sunt:

**- Sistemul de canalizare proiectat, ce face obiectul prezentului aviz de gospodărire a apelor va fi pus în funcțiune după finalizarea stației de epurare.**

- Se vor solicita şi obţine, înainte de începerea lucrărilor, toate avizele şi autorizaţiile necesare, conform legislaţiei în vigoare.

- În timpul executarii lucrărilor vor fi luate toate măsurile necesare pentru a nu fi afectate rețelele existente în zona amplasamentului.

- În cazul producerii unei poluări accidentale în timpul execuţiei lucrărilor, întreaga răspundere din punct de vedere al depoluării zonei și suportării eventualelor costuri revine beneficiarului.

- Beneficiarul îşi va asuma toate riscurile şi pagubele în caz de avarie datorită furtunilor sau inundaţiilor. Administraţia Bazinală de Apă Dobrogea – Litoral nu este obligată să suporte eventualele pagube.

- Se interzice distrugerea sau deteriorarea unităţilor şi instalaţiilor reţelei naţionale de observaţii, a reperelor, a mirelor hidrometrice sau a altor însemne tehnice sau topografice, a forajelor hidrogeologice, a staţiior de determinare automată a calităţii apelor şi a altora asemenea.

- Responsabilitatea privind alegerea soluţiei şi dimensionarea lucrărilor revine, integral, beneficiarului şi proiectantului lucrărilor.

**- Beneficiarul are obligaţia să anunţe în scris Administraţia Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a investiţiei.**

- Să permită accesul personalului de gospodărire a apelor în incinta obiectivului, în scopul îndeplinirii atribuţiilor de control, conform prevederilor Legii Apelor nr. 107/1996, modificată şi completată.

- Dacă pe parcursul derulării investiţiei, apar modificări ale datelor care au stat la baza emiterii prezentului aviz, se va solicita aviz de gospodărire a apelor modificator, conform prevederilor Ordinului Ministerului Apelor și Pădurilor nr. 828/04.07.2019 privind aprobarea Procedurii și competențelor de emitere, modificare, retragere a avizului de gospodărire a apelor, inclusiv procedura de evaluare a impactului asupra corpurilor de apă, aprobarea Normativului de conținut al documentației tehnice supuse avizării, precum și a Conținutului-cadru al Studiului de evaluare a impactului asupra corpurilor de apă.

- După finalizarea investiţiei, beneficiarul are obligaţia să solicite şi să obţină autorizaţie de gospodărire a apelor, pe baza unei documentaţii tehnice de fundamentare întocmită în conformitate cu prevederile Ordinului Ministerului Apelor și Pădurilor nr. 891/23.07.2019 privind aprobarea Procedurii și competențelor de emitere, modificare, retragere și suspendare temporară a autorizației de gospodărire a apelor, precum și Normativului de conținut al documentației tehnice supuse autorizării.

h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
  + materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
  + **respectarea conditiilor impuse in avizele solicitate si obtinute prin certificatul de urbanism**;
  + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor, cu modificari si completari*, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, *privind regimul deseurilor, cu modificari si completari*, , titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* in conformitate cu OUG nr. 92/2021, *privind regimul deseurilor, cu modificari si completari*, , titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor, cu modificari si completari*, , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – *Acustică -* Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 *pentru aprobarea Normelor de igienă și sănătate publică privind mediul de viață al populației;*
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014 *pentru aprobarea Normelor de igienă și sănătate publică privind mediul de viață al populației;*
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A,

###### Celzin LATIF Lavinia Monica ZECA

###### 

##### Intocmit,

Consilier Otilia Liana ISPAS

Nota: redactat in 3 ( trei ) exemplare.